Bill Walker (političar)
William M. "Bill" Walker (rođen 16. april 1951.) jeste američki advokat i političar, trenutni, 11. po redu guverner američke savezne države Aljaska, izabran na izborima održanim 4. novembra 2014. Na dužnost guvernera je stupio 1. decembra 2014. godine, a svečana inauguracija je održana u 11:30h po lokalnom vremenu (21:30h CET). Rođen je u Fairbanksu, a odrastao u gradovima Delta Junction i Valdez. Studirao je pravo, a u svojoj karijeri bio je gradonačelnik, gradski pravobranilac i vijećnik grada Valdeza, kao i glavni savjetnik lučkih vlasti Alaska Gasline. Walker se na primarnim izborima za guvernera Aljaske kandidirao kao član Republikanaca, ali je izgubio u utrci protiv stranačkog kolege Sean Parnella, koji je na tim izborima i postao guverner Aljaske. Walker se na sljedećim izborima 2014. prijavio kao nezavisni nestranački kandidat, ali je svoju kampanju vezao sa demokratskim kandidatom Byronom Mallottom, koji je postao kandidat za viceguvernera. Na izborima 2014. ovaj dvojac je porazio dotadašnjeg guvernera Parnella i njegovog zamjenika Dan Sullivana.